Lejligheden er lige så flot som på billederne, der mangler absolut intet.
Beliggenheden er perfekt, det er tæt på alt og det hele er i gåafstand.
Vi var meget glade for vores ophold og kan varmt anbefale det, servicen var helt i top og vi blev tilbudt en gratis ekstra rengøring samt nyt sengelinned og håndklæder.
Der blev spurgt et par gange om vi manglede noget og om de kunne gøre noget for os, -super service.
Vores taxachauffør fra lufthavnen kunne åbenbart ikke engelsk, så vi endte på en forkert adresse og vi kunne ikke forklare taxachaufføren hvor vi skulle hen, da han ikke kunne læse adressen på engelsk.
Chaufføren ringede til vores værter og han blev guidet til den rigtige adresse til lejligheden, det var virkelig trygt at der var så meget hjælp fra deres side.
Vi kommer helt klart tilbage, vi er slet ikke færdige med at udforske smukke Thessaloniki.